
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 528 

29 Μαΐου 1998 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 152909 

Καθορισμός διαδικασιών και δικσιολογητικών σχετικά με 
την οργάνωση της αγοραστικής παρέμβασης στον το¬ 
μέα ελαιόλαδου περιόδου 1997-98. 

ΟΙ ΥΠΟΥΡΓΟ! 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντες υπόψη: 

1. Τις διατάξεις: 

α) Του άρθρου 29Α του Ν. 1558/85 «Κυβέρνηση και 
Κυβερνητικά Όργανα» (Α 137) το οποίο προσετέθη με το 
άρθρο 27 του Ν. 2081/1992 (Α 154) και τροποποιήθηκε με 
το Ν. 2469/97 «Περιορισμός και βελτίωση της αποτελε- 
σματικότητας των κρατικών δαπανών και άλλες 
διατάξεις» (Α 138). 

β) Του άρθρου 22 παράγραφος 3 του Ν. 992/79 «Περί 
οργανώσεως των διοικητικών υπηρεσιών για την εφαρμο¬ 
γή της Συνθήκης της Προσχώρησης της Ελλάδος στις 
Ευρωπαϊκές Κοινότητες και ρύθμισης συναφών θεσμικών 
και οργανωτικών θεμάτων» (Α 200). 

γ) Του άρθρου 1 παράγραφος 1, 2 και 3 του Ν. 1338/83 
"Εφαρμογή του Κοινοτικού Δικαίου (Α 34) όπως η παρά¬ 
γραφος 1 τροποποιήθηκε με τη διάταξη του άρθρου 6του 
Ν. 1440/84 «Συμμετοχή της Ελλάδας στο κεφάλαιο, στα α- 
ποθεματικά και στις προβλέψεις της Ευρωπαϊκής 
Κοινότητας Άνθρακος και Χάλυβος και του Οργανισμού 
Εφοδιασμού ΕΙΙΗΑΤΟΜ» (Α 70) και του άρθρου 65 του Ν. 
1892/90 (Α 101). 

δ) Του Ν. 2362/95 «Περί Δημοσίου Λογιστικού, Ελέγχου 
Δαπανών του Κράτους και άλλες διατάξεις» (Α247). 

ε) Του Ν. 2286/95 «Προμήθειεςτου Δημοσίου Τομέα και 
ρυθμίσεις συναφών θεμάτων» (Α 19). 

στ) Του Π.Δ. 370/95 «Προσαρμογή της Ελληνικής 
Νομοθεσίας περί Προμηθειών του Δημοσίου , προς το 
Κοινοτικό Δίκαιο», ειδικότερα προς τις διατάξεις της οδη¬ 
γίας του Συμβουλίου της Ε.Ε. 93/36/Ε.Ε. της 14 Ιουνίου 
1993 (ΕΕ αριθμ. Α 199 της 9.8.1993 σελ. 1) «περί συντονι¬ 
σμού των διαδικασιών για τη σύναψη συμβάσεων δημο¬ 
σίων προμηθειών». (Α 199) 

ζ) Την οδηγία το 92/50/ΕΟΚ του Συμβουλίου της 18 


Ιουνίου 1992 «για το συντονισμό των διαδικασιών σύνα¬ 
ψης δημοσίων συμβάσεων υπηρεσιών». 

η) Το Ν. 2328/3.8.95 Νομικό Καθεστώς Ιδιωτικής 
Τηλεόρασης κ.λ.π. (Α 159). 

2. Το Π.Δ 402/88 «Περί Οργανισμού του Υπουργείου 
Γεωργίας» όπως τροποποιήθηκε με το Π.Δ. 385/94 {Α 
216). 

3. Την αριθμ. 1107147/1239/6006Α74-10-96 κοινή από¬ 
φαση Πρωθυπουργού και Υπουργού Οικονομικών. 

4. Τον Κοιν. Καν. 136/1966 «Περί δημιουργίας κοινής 
Οργάνωσης αγορών στον τομέα των λιπαρών ουσιών» ως 
ούτος έχει τροποποιηθεί και ισχύει σήμερα, καθώς και ό¬ 
λους τους εις εκτέλεση του ανωτέρω κανονισμού του 
Συμβουλίου, εφαρμοστικούς Κανονισμούς της 
Επιτροπής. 

5. Τον Κοιν. Καν. 2568/91 «Σχετικά με τον προσδιορισμό 
των χαρακτη ριστικών των ελαιόλαδων και των π υ ρη νελαί- 
ων καθώς και με τις μεθόδους προσδιορισμού» και τις 
τροποποιήσεις του. 

6. Τον Κοιν. Καν. 3130/78 «Περί προσδιορισμού των 
Κέντρων παρέμβασης για το ελαιόλαδο» και τις τροπο¬ 
ποιήσεις του. 

7. Τον Κοιν. Καν. 3472/85 «Περί των λεπτομεριών αγο¬ 
ράς και αποθεματοποίησης του ελαιολάδου από τους 
Οργανισμούς παρέμβασης» και τις τροποποιήσεις του. 

8. Τον Κοιν. Καν. 2148/96 «Γιατον καθορισμό των κανό¬ 
νων αξιολόγησης και ελέγχου των ποσοτήτων γεωργ. 
προϊόντων που περιλαμβάνονται στα αποθέματα δημό¬ 
σιας παρέμβασης». 

9. Τον Κοιν. Καν. 3597/90 «Σχετικά με τους κανόνες λο¬ 
γιστικής καταχώρησης για τα μέτρα παρέμβασης που συ¬ 
νεπάγεται η αγορά, η αποθεματοποίηση και η πώληση γε- 
ωργ. προϊόντων από τους οργανισμούς παρέμβασης» ό¬ 
πως τροποποιήθηκε μέχρι σήμερα. 

10. Τον Κοιν. καν. 1068/93 της Επιτροπής «Σχετικά με τις 
λεπτομέρειες καθορισμού και εφαρμογές των ισοτιμιών 
που χρησιμοποιούνται στον Γεωργικό Τομέα». 

11. Το Ν.Δ 131 /74 «Περί παροχής οικονομικών ενισχύ¬ 
σεων στη γεωργική, κτηνοτροφική, δασική και αλιευτική 
παραγωγή» όπως τροποποιήθηκε με τους νόμους 
1409/83 και 2512/97, αποφασίζουμε: 

Άρθρο 1 

Σκοπός 

Με την παρούσα απόφαση θεσπίζονται συμπληρωματι¬ 
κές διατάξεις για την αγοραστική παρέμβαση στον τομέα 
του ελαιόλαδου περιόδου εμπορίας 1997-98. 

Ειδικότερα οι θεσπιζόμενες συμπληρωματικές διατά¬ 
ξεις αποσκοπούν: 

α. Στη διασφάλιση των όρων διαφάνειας όσον αφορά 
στη διαδικασία αναθέσεως του έργου της παρέμβασης. 

β. Στον καθορισμό των προϋποθέσεων που η τήρησή 
τους διασφαλίζει την ομαλή διεξαγωγή του έργου. 

γ. Τη συμμετοχή στη διαδικασία αναλήψεωςτου έργου, 
όσο το δυνατόν μεγαλύτερου αριθμού ενδιαφερομένων 
προσώπων (φυσικών ή νομικών), τα οποία αποδεδειγμένα 
διαθέτουν την προς τούτο ικανότητα. 

Άρθρο 2 

Ορισμός αναδόχου (φορέα) εκτελέσεως του έργου 

1. Για τον ορισμό φορέων εκτέλεσης του έργου, θαδιε- 
νεργηθεί κλειστός διαγωνισμός με σύντμηση των προθε¬ 
σμιών υποβολής των αιτήσεων συμμετοχής και των προ¬ 
σφορών. Δικαίωμα συμμετοχής έχουν όσοι δραστηριο¬ 
ποιούνται στον τομέα παραγωγής, τυποποιήσεως και 
εμπορίας ελαιολάδου πριν από την 1 -5-1997. 

2. Αρμόδια υπηρεσία για την προκήρυξη του διαγωνι¬ 
σμού και τις συναφείς προς αυτή διαδικασίες ορίζεται η 
Δ/νση Οικον. Διαχείρισης της Γεν. Δ/νσεως ΔΑΓΕΠ του 
Υπουργείου Γεωργίας. 

Η διακήρυξη του διαγωνισμού με την οποία καθορίζο¬ 
νται οι ειδικότερες ρυθμίσεις εφαρμογής της παρούσης 
υπογράφεται από τον Υπουργό Γεωργίας. 

Ανακοίνωση του διαγωνισμού θα αποσταλεί προς δη¬ 
μοσίευση στην Επίσημη Εφημερίδα των ευρωπαϊκών 
Κοινοτήτων και θα δημοσιευθεί σε δύο (2) τουλάχιστον η¬ 
μερήσιες οικονομικές εφημερίδες. 

Άρθρο 3 

Προδιαγραφές αποθηκευτικών μονάδων 

1. Οι δεξαμενές των αποθηκευτικών μονάδων για την 
παρέμβαση ελαιολάδου πρέπει να πληρούν τουλάχιστον 
τις τεχνικές προδιαγραφές που αναφέρονται στο παράρ¬ 
τημα I. Η πιστοποίηση της καταλληλότητας των δεξαμε¬ 
νών προκύπτει από σχετικό πρακτικό, όπως αυτό προβλέ- 
πεται στο παράρτημα II. 

2. Η συνολική χωρητικότητα των αποθηκευτικών κέ¬ 
ντρων πρέπει να είναι τουλάχιστον 1.000 τόννων. 

3. Κάθε αποθηκευτική μονάδα πρέπει να απαρτίζεται 
τουλάχιστον από έξι (6) ανεξάρτητες ελαιοδεξαμενές ε¬ 
λάχιστης χωριστηκότητας 20 (είκοσι) τόννων, συμπερι- 
λαμβανομένης σε αυτές και μίας (1) η οποία θα παραμένει 
κενή καθ’ όλη τη διάρκεια που το προϊόν θα τελεί υπό κα¬ 
θεστώς παρέμβασης. 

Η κενή δεξαμενή πρέπει να πληροί όλες τις προϋποθέ¬ 
σεις που πληρούν και οι λοιπές δεξαμενές της αποθηκευ¬ 
τικής μονάδας. 

4. Ο εξοπλισμός των δεξαμενών πρέπει να είναι σε αρί- 
στη κατάσταση και πλήρη λειτουργία και να έχει γίνει δια- 
κρίβωση τούτων όταν όλες οι δεξαμενές είναι κενές και ε¬ 
ντός της εβδομάδας που προηγείται της έναρξης της ει- 
σκόμισης του ελαιολάδου. Η αποθήκευση του 
ελαιολάδου στις ελαιοδεξαμενές πρέπει να γίνεται με βά¬ 


ση την ποιοτική διαβάθμιση στην περίπτωση του βρώσι¬ 
μου ελαιολάδου, και κατά ομάδες οξύτητας στην περί¬ 
πτωση του ΦΩΤΙΣΤΙΚΟΥ ελαιολάδου ως κατωτέρω: 

ΒΡΩΣΙΜΟ ΕΛΑΙΟΛΑΔΟ ΦΩΤΙΣΤΙΚΟ ΕΛΑΙΟΛΑΔΟ 

Εξαιρετικό Οξύτητα 0,01 -1 % Ομάδα οξιπ. 1 % 

Εκλεκτό Οξύτητα 1,01-2% Ομάδα οξύτ. από 1,01-5% 

Κοινό Οξύτητα 2,01 - 3,3% Ομάδα οξύτ. από 5,01 - 6% 

Να διαθέτει τον κατάλληλο εξοπλισμό για τον έλεγχο 
των χαρακτηριστικών των προσφερομένων ελαιολάδων 
(ξένες ύλες, υγρασία και οξύτητα). 

Κάθε αποθηκευτική μονάδα πρέπει να διαθέτει σύστη¬ 
μα και μέσα πυρασφάλισης σε αρίστη κατάσταση και πλή¬ 
ρη λειτουργία. 

Άρθρο 4 

Α. Αξιολόγηση προσφορών - κατακύρωση διαγωνισμού 

1. Η αξιολόγηση των προσφορών και η εξέταση τυχόν 
ενστάσεων διενεργείται από επιτροπή, η οποία συνιστά- 
ται με απόφαση του Υπουργού Γεωργίας. 

2. Μετά το πέρας της διαδικασίας αξιολόγησης η επι¬ 
τροπή συντάσσει πρακτικό, το οποίο υποβάλλει στον 
Υπουργό Γεωργίας. 

Ο υπουργός Γ εωργίας αποφασίζει σχετικά με το αποτέ¬ 
λεσμα του διαγωνισμού και υπογράφει την απόφαση κα- 
τακυρώσεωςτου έργου. 

Μετά την έκδοση της ανωτέρω απόφασης, ο ανάδοχος 
(φορέας) υπογράφει σύμβαση με το Υπουργείο 
Γεωργίας, συμφώνως προς την οποία ο πρώτος αναλαμ¬ 
βάνει την υποχρέωση να εκτελέσειτο έργο κατ’ εντολή και 
για λογαριασμό του δευτέρου, τηρουμένων των διατάξε¬ 
ων της παρούσης, των όρων της διακηρύξεως όπως και 
των σχετικών διατάξεων της ελληνικής και κοινοτικής νο¬ 
μοθεσίας. 

3. Προς το σκοπό αυτό ο ανάδοχος οφείλει να προσέλ- 
θει στη Δ/νση Οικον. Διαχ/σης της ΓΕ ΔΙΔΑΓΕΠ, εντός δέ¬ 
κα (10) ημερών από την κοινοποίηση σε αυτόν της εγγρά¬ 
φου ανακοινώσεως της σχετικής με την κατακύρωση του 
έργου αποφάσεως. 

Η σύμβαση για λογαριασμό του Υπουργείου Γεωργίας 
υπογράφεται από το Γενικό Διευθυντή της ΓΕ ΔΙΔΑΓΕΠ. 

Β. Εγγυήσεις 

1. Εγγύηση συμμετοχής στον διαγωνισμό 

Οι συμμετέχοντες μαζί με την προσφορά καταθέτουν 
και εγγύηση συμμετοχής στον διαγωνισμό ύψους 5 Ε- 
Ου/τόνο προσφερόμενου αποθηκευτικού χώρου, με την 
πράσινη ισοτιμία που ισχύει κατά την στιγμή της προσφο¬ 
ράς. 

2. Εγγύηση καλής εκτέλεσηςτης σύμβασης 

Ο φορέας και εντός δέκα η μερών από της κοινοποίησης 
σ'αστόν της ανακοίνωσης ανάληψης του έργου, υποχρε- 
ούται να προσκομίσει στην Δ/νση Οικονομικής Διαχ/σης 
εγγυητική επιστολή αορίστου χρόνου καλής εκτέλεσης 
των όρων της σύμβασης και της διακύρηξης ύψους 50% 
της αξίαςτου προϊόντος που δύναται να αποθηκευτεί στο 
χώρο που προσφέρεται. Προκειμένου να υπολογισθεί η 
αξία του προϊόντος, λαμβάνεται υπ’ όψη η τιμή παρέμβα¬ 
σης του εξαιρετικού παρθένου ελαιολάδου (187,24 Ε- 
θυ/100 κιλά). Η ισοτιμία μετατροπής των ΕΟυ σε δραχ¬ 
μές είναι η πράσινη ισοτιμία που ισχύει κατά την ημέρα 
της υποβολής των προσφορών στον διαγωνισμό ανάδει- 

ξης αναδόχου. Η σύσταση και αποδέσμευση της εγγυητι¬ 
κής επιστολής γίνεται σύμφωνα με τον Καν. (ΕΟΚ) 
2220/85. 

Τα κείμενα των ανωτέρω εγγυητικών επιστολών πρέπει 
απαραίτητα να περιλαμβάνουν και όσα ορίζονται στο άρ¬ 
θρο 25 του Π.Δ. 394/96. 

Άρθρο 5 

Ειδικές υποχρεώσεις φορέα 

1. Ο φορέας παρέμβασης του ελαιολάδου οφείλει να 
διαθέτει κενούς τους αποθηκευτικούς χώρους των κέ¬ 
ντρων της παρέμβασης κατά την έναρξη σε άριστη κατά¬ 
σταση για να δεχθεί το προϊόν. 

Επίσης, υποχρεούται να παραλαμβάνει για αποθήκευ¬ 
ση το προϊόν που του προσφέρεται προκειμένου να α¬ 
σκηθεί η παρέμβαση στα πλαίσια των κανονισμών της Ε. Ε. 
αφού π ροηγο υ μένως ελέγ ξει τα χαρακτηριστικά του σύ μ- 
φωνα μετααναφερόμεναστοάρθρο3. 

2. Οι πλήρεις έλεγχοι (πλήρεις χημικές αναλύσεις) των 
χαρακτηριστικώντωνπροσφερομένων ελαιόλαδων θα γί¬ 
νονται από τα κατά τόπους παραρτήματα του γενικού 
Χημείου του Κράτους. Για τον σκοπό αυτό οι 
Νομαρχιακές Αυτοδιοικήσεις σε συνεργασία με τους φο¬ 
ρείς παρέμβασης θα δειγματίζαυν, παρουσία του προ- 
σφέροντος το προσφερόμενο ελαιόλαδο και θα συντάσ¬ 
σουν σχετικά πρωτόκολλα δειγματοληψίας (εις 3πλούν) 
που θα υπογράφονται από τους ενεργήσαντες την δειγ¬ 
ματοληψία. 

Τα δείγματα σφραγίζονται και στέλλονται στα παραρ¬ 
τήματα του Γεν. Χημείου του Κράτους μερίμνει των 
Νομ/κών Αυτ/σεων σύμφωνα με την διαδιακασία που προ- 
βλέπεται από τις κείμενες διατάξεις. Στη συνέχεια αφού 
γίνει ο έλεγχος των δειγμάτων θα εκδίδεται το δελτίο χη¬ 
μικής ανάλυσης και η απάντηση θα στέλνεται στη 
Νομαρχιακή Αυτοδιοίκηση. Η Νομαρχιακή Αυτοδ/ση υπο- 
χρεούται να κοινοποιεί αμέσως τα δελτία χημικής ανάλυ¬ 
σης, στον φορέα παρέμβασης και στον παραγωγό. 

3. Κατά την διαδικασία της παραλαβής λαμβάνεται δείγ¬ 
μα από την τετραμελή Επιτροπή Δειγματοληψίας η οποία 
συγκροτείται απάτην Νομ/κή Αυτοδ/ση ύστερα από εισή¬ 
γηση του αρμόδιου Δ/ντή της Δ/νσης Αγρ. Ανάπτυξης ως 
εξής: 

— Δύο (2) δημοσίους υπαλλήλους της Νομ/κής 
Αυτοδ/σης, ο ένας (1) έκτων οποίων τουλάχιστον, θα εί¬ 
ναι Γεωπόνος. 

— Εναν δειγματολήπτη που θα ορίσει η Νομ/κή Αυτ/ση 
για τη ν λήψη δειγμάτων κατά παρτίδα. 

— Εναν οικονομικό δημόσιο υπάλληλο για τον λογιστι¬ 
κό έλεγχο κατά περίπτωση. 

Στην περίπτωση που διαπιστωθεί ότι το ελαιόλαδο που 
προσκομίζεται στην παρέμβαση δεν αντιστοιχεί στην ποι¬ 
ότητα, η οποία αναφέρεται στην αίτηση, τότε το σχετικό 
αίτημα δεν γίνεται δεκτό και ο ιδιοκτήτης του ελαιολάδου 
έχει την δυνατότητα να υποβάλει νέα αίτηση, που θα ανα- 
φέρεται σε προϊόν ποιότητας ίδιας με την διαπιστωσθείσα 
από την ανάλυση. 

Β. Κυρώσεις 

Σε περίπτωση που ο φορέας δεν καταθέσει την εγγυητι¬ 
κή καλής εκτέλεσης της σύμβασης ή δεν προσέλθει για 
την υπογραφή της σύμβασης εντός των προβλεπόμενων 
προθεσμιών ή δεν εκτελεί το έργο που ανέλαβε, κηρύσ¬ 


σεται υποχρεωτικά έκπτωτος από την ανάληψη του έργου 
από αυτόν καιτου επιβάλλονται αθροιστικά ή διαζευκτικά 
οι προβλεπόμενες από τις διατάξεις του άρθρου 34 του 
Π.Δ. 394/96 κυρώσεις και όσες θα προβλεφθούν στη σχε¬ 
τική διακήρυξη και σύμβαση. 

Άρθρο 6 

Διαδικασία παραλαβής προϊόντος 

1. Ο ενδιαφερόμενος πρέπει να υποβάλει γραπτή αίτη¬ 
ση στο Κέντρο Παρέμβασης της περιοχής του, όπου να α¬ 
ναφέρει; 

α.την ποσότητα του προσφερόμενου ελαιολάδου σε κι¬ 
λά. 

β. τον τόπο όπου βρίσκεται αποθηκευμένο το ελαιόλα¬ 
δο, κατά τη στιγμή της προσφοράς. 

γ.το Κέντρο Παρέμβασης όπου θέλει να παραδόσει το 
προϊόν. 

Η αίτηση αυτή θα συνοδεύεται είτε από φωτ/φο του βι¬ 
βλίου ελαιοτριβείου, που τηρείται για την ενίσχυση στην 
παραγωγή ελαιολάδου (θεωρημένο από τη Δ/νση Αγρ. 
Ανάπτυξης), είτε από το δελτίο παροχής υπηρεσιώντου ε¬ 
λαιοτριβείου. 

Οι αναγνωρισμένες ομάδες παραγωγών ελαιολάδου 
και Ενώσεις που παραδίνουν ελαιόλαδο στην αγοραστική 
παρέμβαση για λογαριασμό των μελών τους θα υποβά¬ 
λουν αίτηση διά του νομίμου εκπροσώπου τους στο 
Κέντρο Παρέμβασης, που θα αναγράφουν την συνολική 
ποσότητα που θα παραδοθεί. Στην αίτηση θα υπάρχει συ¬ 
νημμένο φωτ/φο απόφασης αναγνώρισης και ονομαστική 
κατάσταση των μελών της ομάδας ή της Ενωσης για 
λογ/σμό των οποίων γίνεται η συγκεκριμένη παράδοση ε- 
λαιολάδου, καθώς και τα φωτ/φα του βιβλίου του ελαιο¬ 
τριβείου ή των δελτίων παροχής υπηρεσιών. 

Η έγκριση της αίτηση από το Κέντρο Παρέμβασης γίνε¬ 
ται το ταχύτερο δυνατό και παράλληλα παρέχονται στον 
ενδιαφερόμενο όλες οι απαραίτητες πληροφορίες σχετι¬ 
κά με τις συνθήκες κάτω από τις οποίες θα γίνει η παρα¬ 
λαβή. 

2.0 φορέας παρέμβασης παραλαμβάνει το προϊόν προ 
του Κέντρου Παρέμβασης παρουσία του ενδιαφερομέ¬ 
νου και της Δ/νσης Αγρ. Ανάπτυξης. Το προϊόν ζυγίζεται 
και συντάσσεται προσωρινό πρωτόκολλο ποσοτικής πα¬ 
ραλαβής που υπογράφεται από τον φορέα, τον παραγω¬ 
γό και τη Δ/νση Γεωργίας. 

Κατά την προσωρινή παραλαβή του προϊόντος θα λαμ- 
βάνεται δείγμα εις τετραπλούν και θα ακολουθείται η δια¬ 
δικασία που αναφέρεται στο άρθρο 5 της παρούσας. 

3. Μετά την έκδοση του δελτίου χημικής ανάλυσης θα 
γίνεται η οριστική παραλαβή του προϊόντος και θα απο¬ 
θηκεύεται ανάλογα με την ποιότητά του. Για την οριστική 
παραλαβή θα υπογράφεται δελτίο ανάληψης από τον φο¬ 
ρέα παρέμβασης και τη Δ/νση Αγρ. Ανάπτυξης. 

4. Στη συνέχεια εκδίδεται το τιμολόγιο αγοράς ή πώλη¬ 
σης όπως ορίζει ο Κ.Β.Σ. 

Τα τιμολόγια αγοράς εκδίδονται από τον φορέα α- 
ποθ/σης για λογ/σμό του Υπ. Γεωργίας, ενώ τα τιμολόγια 
πώλησης εκδίδονται από τους υπόχρεους γοεαυτό και 
σύμφωνα με τον Κ.Β.Σ. 

Στην περίπτωση που μία αναγνωρισμένη ομάδα παρα¬ 
γωγών ελαιολάδου ή Ένωση τους παραδίνει για λογαρια¬ 
σμό των μελών της, τότε θα εκδίδεται τιμολόγιο στο όνο¬ 
μα της Οργάνωσης ή Ενωσης που κάνει την παράδοση. 

Σε κάθε τιμολόγιο που εκδίδεται αναγράφονται πέρα α¬ 
πό όσα ορίζει ο Κ.Β.Σ. και η ποσότητα (βάρος σεχιλ/μα) η 
ποιοτική διαβάθμιση (κατηγορία, οξύτητα, ξένες ύλες και 
υγρασία) η τιμή ανά χιλ/μο και η συνολική αξία της παρα- 
διδόμενης ποσότητας, εκπίπτονται δε από το βάρος, οι ε- 
πιπλέοντου 0,2% ξένες ύλες και υγρασία. 

Άρθρο 7 

Τεχνικές υποχρεώσεις του φορέα 

Ο φορέας παρέμβασης υποχρεούται: 

1. Να παραλαμβάνει για αποθήκευση το προϊόν που του 
προσφέρεται προκειμένου να ασκηθεί η παρέμβαση στα 
πλαίσια των κανονισμών Ε.Ε. και θα είναι υπεύθυνος απέ¬ 
ναντι στο Υπ. Γεωργίας (Οργ. Παρ.) για τις παραληφθεί- 
σες ποσότητες μέχρι και τη στιγμή της παράδοσης στον 
αγοραστή ή παραλήπτη που θα υποδειχθεί από αυτό και 
να ανακοινώσει στις Ν. Αυτ/σεις με ταυτόχρονη 
Κοινοποίηση στη ΓΕ.ΔΙΔΑΓΕΠ τις παραλαβές προϊόντος 
ανά ποιοτική κατηγορία και δεξαμενή κάθε αποθηκευτι¬ 
κού συγκροτήματος, κάθε εβδομάδα. Σε περίπτωση που 
δεν παραλάβει προϊόν είναι απαραίτητη η αρνητική ανα¬ 
κοίνωση. 

2. Να θέτει στη διάθεση του Υπ. Γεωργίας τον απαραί¬ 
τητο κατάλληλο αποθηκευτικό χώρο με τη λήψη της σχε¬ 
τικής εντολής του Υπ. Γεωργίας προκειμένου να λειτουρ¬ 
γήσει ομαλά η παρέμβαση. 

3. Να εξασφαλίζει την φύλαξη, ασφαλή αποθήκευση 
και καλή συντήρηση του προϊόντος που παραλαμβάνει 
παίρνοντας όλα τα απαραίτητα μέτρα προκειμένου να α¬ 
ποφευχθούν υποβαθμίσεις ή και καταστροφή του προϊό¬ 
ντος του οποίου φέρει ακέραια την ευθύνη. 

Δεν ευθύνεται σε περιπτώσεις που επέρχονται υποβαθ¬ 
μίσεις ή απώλειες που οφείλονται σε αποδεδειγμένους 
λόγους ανωτέρας βίας. 

Στις ανωτέρω περιπτώσεις ο φορέας είναι υποχρεωμέ¬ 
νος για την άμεση αναγγελία του γεγονότος στη Ν. 
Αυτοδιοίκηση και στα αρμόδια όργανα (αστυνομία, πυρο¬ 
σβεστική κλπ) για την απόκτηση αποδεικτικών στοιχείων 
για τη λήψη όλων των απαραίτητων μέτρων για τον περιο¬ 
ρισμό της ζημίας στο ελάχιστο δυνατό. 

4. Να αναρτά σε κάθε δεξαμενή, πινάκιδα στην οποία θα 
αναγράφεται με ανεξίτηλη γραφή ο φορέας, η ποσότητα, 
τα ποιοτικά χαρακτηριστικά καθώς και η ημερομηνία ο¬ 
ποιοσδήποτε επέμβασης στο προϊόν. 

5. Να αποθηκεύσειτο προϊόν κατά ποιοτική διαβάθμιση 
στην περίπτωση του βρωσίμου ελαιολάδου ή κατά ομά¬ 
δες οξύτητας στην περίπτωση του ΛΑΜΠΑΝΤΕ ελαιολά- 
δου. 

6. Να προβεί για την καλή διατήρηση του ελαιολάδου, 
σετρείςτουλάχιστον μεταγγίσεις σε κάθε αποθηκευμένη 
παρτίδα, ή για τα μη βρώσιμα ελαιόλαδατρείς αφαιρέσεις 
από τη βάση της δεξαμενής, κατά τη διάρκεια των έξι 
πρώτων μηνών της αποθήκευσης. Για την εκτέλεση των 
εργασιών αυτών πρέπει να παραμείνει κενή μία τουλάχι¬ 
στον δεξαμενή, επαρκούς χωρητικότητας ώστε να δύνα- 
ται να πραγματοποιηθεί ακωλύτως η σχετική εργασία. 

7. Να ενημερώνει πριν από κάθε μετάγγιση ή αφαίρεση 
από τη βάση της δεξαμενής του προϊόντος ή την καθεοοι- 
ονδήποτε τρόπο μετακίνησή του, τη Ν. Αυτ/ση και να λαμ- 
βάνειτην έγγραφη γνώμη της. Οι ως άνω ενέργειες συνο¬ 
δεύονται από ταυτόχρονη δειγματοληψία του μετακινου- 
μένου προϊόντος. 


Αν οι εργασίες αυτές γίνουν εν αγνοία της Ν. Αυτ/σης ή 
δεν συνοδεύονται από δειγματοληψία ή δεν πραγματο¬ 
ποιηθούν κατά παρτίδα αποθεματοποίησης ή δεν εμφανί- 
σουνποσοτική και ποιοτική ταυτότητα με το αρχικό προϊ¬ 
όν ή δεν έχουν καταγραφεί στο βιβλίο αποθήκης, το προϊ¬ 
όν καταλογίζεται στο φορέα, με ταυτόχρονη κατάπτωση 
της εγγυητικής επιστολής. 

Διευκρινίζεται ότι το ελαιόλαδο τηςπαρέμβασης πρέπει 
να είναι υποχρεωτικά χωρισμένο από άλλα ελαιόλαδα του 
ίδιου φορέα ή τρίτων που διακινούνται εκτός παρέμβα¬ 
σης. 

8. Να τηρεί χωριστή λογιστική κατά αποθηκευτικό κέ¬ 
ντρο - δεξαμενή, σύμφωνα με τις υποδείξεις του Υπ. 
Γ εωργίας, να διευκολύνει τον έλεγχο των αποθεμάτων α¬ 
πό τα εξουσιοδοτημένα γιεεαυτό όργανα του Υπ. 
Γεωργίας και της Ευρωπαϊκής Κοινότητας, οποιαδήποτε 
ώρα και μέρα του ζητηθεί, να συντάσσει και να παρέχει ο- 
ποιοδήποτε έγγραφο, να παρουσιάζει τα αποθέματα σε 
πιθανούς αγοραστές κλπ. 

9. Να αναλαμβάνει με έξοδάτου και πρωτοβουλία του ό¬ 
λες τις αναγκαίες εργασίες για την καλή συντήρηση του 
προϊόντος και να εκτελεί όλες τις εργασίες που του υπο¬ 
δεικνύει το Υπ. Γεωργίας όπως και για την σταδιακή ε¬ 
φαρμογή ηλεκτρονικής καταγραφής των λογιστικών 
στοιχείων σύμφωνα με το άρθρο 8 ΚΕΕ 2148/96. 

10. Να προβαίνει στη διάθεση του προϊόντος κατόπιν ε¬ 
ντολής ΓΕ.ΔΙΔΑΓΕΠ. Για κάθε πώληση η ΓΕ.ΔΙΔΑΓΕΠ θα 
απευθύνει στο φορέα εντολή διάθεσης του προϊόντος, με 
όλα τα στοιχεία του αγοραστή ως καιτη σχετική διακήρυ¬ 
ξη δημοπρασίας για τη πιστή εφαρμογή τ ων ό ρων από τον 
τελευταίο. Η παραλαβή του ελαιολάδι υ από τον αγορα¬ 
στή θα γίνεται προ των αποθηκών των Κέντρων παρέμβα¬ 
σης, εκτός ειδικώνπεριπτώσεων μετά από σχετική εντολή 
της ΓΕΔΙΔΑΓΕΠ σύμφωνα με την εκάστοτε διακήρυξη και 
θα λαμβάνεται δείγμα το οποίο θα διαβιβάζεται στο χη¬ 
μείο του κράτους προκειμένου να προσδιοριστεί η ποιοτι¬ 
κή κατηγορίατοιι, παρουσίατου φορέα του αγοραστή και 
της Δ/νσης Αγροτικής Ανάπτυξης. 

Προς τούτο ο φορέας υποχρεούται να παρέχει ακριβή 
στοιχεία των παρτίδων του αποθεματοποιημένου ελαιο- 
λάδου, να διαθέτει το απαραίτητο προσωπικό καθώς και 
τον απαιτούμενο εξοπλισμό, ώστε να εξασφαλίζεται 
στους αγοραστές η μεγαλύτερη δυνατή ταχύτητα παρά¬ 
δοσης. Φορέας που για οποιοδήποτε λόγο αρνείται την 
διάθεση του προϊόντος παρά την σχετική εντολή της ΓΕ- 
ΔΙΔΑΓΕΠ κηρύσσεται έκπτωτος της σύμβασης και επι¬ 
βάλλεται καταλογισμός με αντίστοιχη κατάπτωση εγγυη¬ 
τικής επιστολής, για ποσό διπλάσιο της αξίας του παρα¬ 
δοτέου προϊόντος. 

Μετά το τέλος της περιόδου παρέμβασης, ο ανάδοχος 
σε ουδεμία περίπτωση εκκενώνει τις αποθήκες πριν λά¬ 
βει, προς τούτο, γραπτή εντολή από την ΓΕ.ΔΙΔΑΓΕΠ. 

Άρθρο 8 

Εποπτεία - Έλεγχος 

Οι Ν. Αυτ/σεις εξουσιοδοτούνται όπως, ως εκπρόσωποι 
του Υπουργείου Γ εωργίας εποπτεύουν και ελέγχουντους 
φορείς παρέμβασης για την καλή οργάνωση και εύρυθμη 
λειτουργία της παρέμβασης, την αποθήκευση και διακί¬ 
νηση του ελαιολάδου, ως και για τη λήψη παντός απαραί¬ 
τητου μέτρου για την εξασφάλιση όλων των παραπάνω. 

Επίσης, υποχρεούνται να εξακριβώνουν για κάθε κέ¬ 
ντρο παρέμβασης και για κάθε αποθήκη τα παρακάτω: 

Τουλάχιστον μία φορά τον μήνα : 

(α) Τις εργασίες σχετικά με την αγορά, αποθήκευση και 
πώληση των ελαιολάδων, 

(β) Την τήρηση των λογιστικών βιβλίων αποθήκης και 

(Υ) Την ποσοτική κατάσταση των αποθεμάτων. 

Κάθε τρίμηνο: 

— Την εξέλιξη της ποιότητας των ελαιολάδων των παρ¬ 
τίδων αποθ/σης. Για τους ελέγχους που θα πραγματοποι¬ 
ούν οι Δ/νσεις Αγρ. Ανάπτυξης θα συντάσσουν σχετικά 
πρακτικά ελέγχων που θα τηρούν στα αρχεία τους για εν¬ 
δεχόμενο έλεγχο. 

— Για την διαπίστωση των ποιοτικών χαρακτηριστικών 
του ελαιόλαδου που συγκεντρώνεται ή για οποιαδήποτε 
διαφωνία που αφορά την ποιότητα του ελαιολάδου μετα¬ 
ξύ των παραγωγών, φορέων, Νομαρχιακών Αυτοδιοι¬ 
κήσεων κλπ. αρμόδια είναι τα κατά τόπους παραρτήματα 
του Γενικού Χημείου του Κράτους. 

— Η ετήσια λογιστική απογρσφή και η διαπίστωση της 
φυσικής παρουσίας του εμπορεύματος πραγματοποιεί¬ 
ται σύμφωνα μετά οριζόμενα στον κανονισμό 2148/96 πα¬ 
ρουσία υπαλλήλου της Νομ. Αυτοδιοίκησης που προβαί¬ 
νει στον επιτόπιο έλεγχο της διαδικασίας κατάρτισης α- 
πογραφής που ακολούθησε ο φορέας των λογιστικών 
στοιχείων της αποθήκης, καθώς και των αποτελεσμάτων 
της ετήσιας απογραφής. 

Στις περιπτώσεις διαφοράς των στοιχείων αυτών με τα 
στοιχεία του Οργ. Παρ/σης εφαρμόζονται τα προβλεπό- 
μενα στον Καν. 2148/96. 

Τα πρακτικά των ελέγχων αποστέλλονται αμέσως στον 
Οργαν. Παρ/σης. 

Η Νομ. Αυτοδιοίκηση (Δ/νση Αγροτ. Αναπτ.) υποχρεού- 
ται να τηρεί φάκελο πρακτικών κατά αποθηκευτικό κέ¬ 
ντρο - δεξαμενή που θα αφορά ελέγχους, πραγματοποιη- 
θείσες εργασίες, σημαντικά συμβάντα κλπ., που θα υπο¬ 
γράφονται από την Ν. Αυτοδιοίκηση και τον φορέα. 

Ο φορέας παρέμβασης οφείλει να εφαρμόζει τις υπο¬ 
δείξεις των Ν. Αυτοδιοικήσεων (Δ/νση Αγροτ. Ανάπτυξης) 
και της ΓΕΔΙΔΑΓΕΠ και να δέχεται οποιονδήποτε έλεγχο 
από τους εκπροσώπους των παραπάνω υπηρεσιών, κα¬ 
θώς και των αρμοδίων οργάνων της Ε.Ε. 

Άρθρο 9 

Τήρηση Λογιστικών Βιβλίων 

Για την υλοποίηση των διαφόρων ελέγχων Εθνικών ή 
Κοινοτικών, ο φορέας οφείλει να τηρεί τα απαιταύμενα α¬ 
πό την Εθνική και Κοινοτική Νομοθεσία, λογιστικά βιβλία 
με λεπτομερή και αναλυτικά λογιστικά στοιχεία κατά απο¬ 
θηκευτικό κέντρο - δεξαμενή. 

Αρθρο 10 

Ασφάλιση - Υποχρέωση ασφαλίσεως του προϊόντος 

1. Ο φορέας υποχρεούται να ασφαλίσει το προϊόν στο 
100% της αξίας του (προσαυξημένης κατά 10%) σε νομί- 
μως λειτουργούσα στην Ελλάδα ασφαλιστική εταιρεία. 

2. Η ασφάλιση του προϊόντος θα καλύπτει το χρονικό 
διάστημα από την ανάληψή του από το φορέα , μέχρι την 
τελική παράδοσή του στους καθορισμένους αγοραστές. 

3. Η ασφάλιση του προϊόντος θα αφορά τη μερική ή ολι¬ 
κή καταστροφή ή απώλειά του θα καλύπτει δε τους εξής 


ειδικούς κινδύνους: πυρκαγιά ή πλημμύρα, κλοπή, χιονό¬ 
πτωση - χιονοθύελλα, θύελλα, καταιγίδα, ατύχημα, σει¬ 
σμό, τρομοκρατική ενέργεια. 

4. Επικυρωμένο αντίγραφο του ασφαλιστηρίου συμβο¬ 
λαίου κατατίθεται στην αρμόδια Υπηρεσία της ΓΕ ΔΙΔΑ- 
ΓΕΠ ΥΠ, ΓΕΩΡΓΙΑΣ αμέσως μετά την ανάληψη του προϊό¬ 
ντος. 

Θα αναγράφεται δε ρητά στο ασφαλιστήριο ότι σε πε¬ 
ρίπτωση ζημιογόνου γεγονότος, δικαιούχος της αποζη¬ 
μίωσης θα είναι το Υπ. Γεωργίας, ΓΕΔΙΔΑΓΕΠ. 

Αρθρο 11 
Κάλυψη δαπάνης 

Η δαπάνη που θα προκύψει από την εφαρμογή του έρ¬ 
γου της παρέμβασης και τις διατάξεις αυτής της απόφα¬ 
σης και μέχρι του ποσού της Κοινοτικής συνδρομής βα¬ 
ρύνει τον Κ.Α.5511του Ειδικού Λογαριασμού Εγγυήσεων 
Γεωργικών Προϊόντων (ΕΛΕΓΕΠ). 

Η επιπλέον της Κοινοτικής συνδρομής δαπάνη που θα 
προκύψει από την εφαρμογή του έργου και μέχρι του πο¬ 
σού των 50.000.000 δρχ. βαρύνει τον Κ.Α. 5423 του τακτι¬ 
κού Προϋπολογισμού του Υπ. Γεωργίας με ισόποση με¬ 
ταφορά στον Κ.Α. 2122 (κάλυψη ελλείμματος ΕΛΕΓΕΠ), 
και η πληρωμή θα πραγματοποιηθεί στον Κ.Α. 5539 του 
Ειδικού Λογαριασμού Εγγυήσεων Γεωργικών Προϊόντων 
(ΕΛΕΓΕΠ). 

Γ ια τη διαδικασία πληρωμής των Κοινοτικών ποσών και 
των ποσών που προέρχονται από τον Κρατικό 
Προϋπολογισμό για την εκτέλεση της παρούσης απόφα¬ 
σης εφαρμόζονται οι διατάξεις και Κανονισμοί που αφο¬ 
ρούν στον ΕΛΕΓΕΠ. 

Άρθρο 12 

Αμφισβητήσεις - Διαφορές - Αποφάσεις περί κυρώσεων 

Για τυχόν αμφισβητήσεις και διαφορές μεταξύ του 
Υπουργείου Γεωργίας (Οργ. Παρ.) και φορέα κατά την ε¬ 
κτέλεση της παρούσας, αρμόδια είναι τα Δικαστήρια της 
Αθήνας και εφαρμογή έχει η Εθνική Νομοθεσία. 

Οι αποφάσεις Γεν. Διευθυντού της ΓΕ. ΔΙΔΑΓΕΠ περί κα¬ 
θορισμού και καταλογισμού των προβλεπόμενων κυρώ¬ 
σεων αποτελούν βέβαιους και εκκαθαρισμένους τίτλους 
απαιτήσεων του Δημοσίου και αναγνωρίζονται ως τοιού- 
τοι από τον φορέα. 

Άρθρο 13 

Ο Υπουργός Γεωργίας εξουσιοδοτείται όπως τροπο¬ 
ποιεί τα παραρτήματα, τα οποία αποτελούν αναπόσπα¬ 
στο μέρος της παρούσης και καθορίζει κάθε λεπτομέρεια 
εφαρμογής της παρούσης με την διακήρυξη του διαγωνι¬ 
σμού όπως και με αποφάσεις του. 

Άρθρο 14 

Η παρούσα θα δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσιεύ- 
σεως αυτής. 

Αθήνα, 27 Μαΐου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΠΑΝΝΟΣ ΠΑΠΑΝΤΩΝΙΟΥ ΝΙΚ ΧΡΙΓΤΟΔΟΥΛΑΚΗΣ 

ΓΕΩΡΓΙΑΣ 

ΣΤΕΦΑΝΟΣ ΤΖΟΥΜΑΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ I 

ΠΙΝΑΚΑΣ ΒΑΣΙΚΩΝ ΣΤΟΙΧΕΙΩΝ ΚΑΤΑΛΛΗΛΟΤΗΤΑΣ 
ΔΕΞΑΜΕΝΩΝ 

(Συνοδεύει απαραίτητα το σχετικό πρακτικό) 

1) Στοιχεία πρακτικού. 

2} Συγκρότημα δεξαμενών του-της. 

Θέση. Νομός. 

3} Χωρητικότητα συγκροτήματος. 

- Αριθμός δεξαμενών./χωρητικότητα ανά δεξαμενή. 

- Υλικό κατασκευής. 

(Εάν οι δεξαμενές δεν είναι κατασκευασμένες από ανοξείδωτη λαμαρίνα,πρέπει να 
έχουν εσωτερική επίστρωση (εποξειδική βαφή κλπ.) κατάλληλη για χρήση σε επαφή 
με τρόφιμα). 


4) Προστασία απο ηλιακό φως (στέγαστρο, μονώσεις, πετάσματα, ενδιάμεσες 
δεξαμενές κλπ). 


5} Περιγραφή λοιπού εξοπλισμού (π.χ. σύστημα ζύγησης, ζυγός, 
γεφυροπλάστιγγα, εξοπλισμός δειγματοληψίας και ανάλυσης των προσκομιζομένων 
ποσοτήτων ελαιόλαδου, αντλιοστάσιο σταθερό η φορητό (δοχεία) σύστημα 
σωληνώσεων για μεταφορά,μεταγγίσεις κλπ.) 


6. Περιγραφή δυνατότητας δειγματοληψίας και ασφάλεια πρόσβασης. 


7. Έλεγχος και περιγραφή της γενικότερης κατάστασης λειτουργίας του 
συγκροτήματος. 






















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΓΤΕΥΧΟΣ ΔΕΥΤΕΡΟ) 

8. Λοιπές παρατηρήσεις (Δύναται να ληφθεί υπόψη και να περιγράφει 
λεπτομερώς,κάθε άλλο κριτήριο που θεωρείται απαραίτητο για την αξιολόγηση του 
αποθηκευτικού χώρου-δεξαμενών) 


Η ΕΠΙΤΡΟΠΉ 


(«) 

(β) 

(Υ) 


ΗΜΕΡΟΜΗΝΙΑ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΠΑΡΑΡΤΗΜΑ 11 

ΠΡΑΚΤΙΚΟ ΚΑΤΑΛΛΗΛΟΤΗΤΑΣ ΔΕΞΑΜΕΝΩΝ 

Σήμερα την.θέση. του 

Νομού.εξετάσαμε επιτόπου τις 

δεξαμενές. 

παρουσία του υποψήφιου φορέα η νομίμου εκπροσώπου του και διαπιστώσαμε ότι. 


Συνημμένα με το πρακτικό αυτό είναι: 

Α) Αποδεικτικά χρήσης των αποθηκών 

Β) Πίνακας βασικών στοιχείων καταλληλότητας δεξαμενών. 

Η ΕΠΙΤΡΟΠΗ 

1) Γεωπόνος 2) Οικονομικός-Διοικητικός 

3) Μηχανικός-Μηχανολόγος 


ΗΜΕΡΟΜΗΝΙΑ 


Ο ΥΠΟΨΗΦΙΟΣ ΦΟΡΕΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












